CELEX: 
Language: ro
Date: 2020-05-18 00:00:00
Title: DECIZIA DELEGATĂ (UE) …/… A COMISIEI de modificare a Directivei 2003/87/CE a Parlamentului European și a Consiliului în ceea ce privește excluderea din sistemul UE de comercializare a certificatelor de emisii a zborurilor care sosesc din Elveția

COMISIA
                              EUROPEANĂ

                                                      Bruxelles, 18.5.2020
                                                      C(2020) 3107 final

                        DECIZIA DELEGATĂ (UE) …/… A COMISIEI

                                          din 18.5.2020

     de modificare a Directivei 2003/87/CE a Parlamentului European și a Consiliului în ceea
       ce privește excluderea din sistemul UE de comercializare a certificatelor de emisii a
                                 zborurilor care sosesc din Elveția

                                  (Text cu relevanță pentru SEE)

RO                                                                                             RO
 ---pagebreak---                                            EXPUNERE DE MOTIVE

     1.       CONTEXTUL ACTULUI DELEGAT
     Sistemul UE de comercializare a certificatelor de emisii (ETS) acoperă zborurile care pleacă
     de pe aerodromuri din Spațiul Economic European (SEE), precum și zborurile care sosesc din
     țări terțe și fac obiectul articolului 25a din Directiva 2003/87/CE. Articolul 25a conferă
     Comisiei competențe de executare în vederea excluderii unor zboruri din activitățile de aviație
     indicate în anexa I, pentru a asigura o interacțiune optimă între sistemul Uniunii și măsurile
     țărilor terțe de reducere a impactului zborurilor asupra schimbărilor climatice. Deși potrivit
     așteptărilor din 2008 măsurile țărilor terțe ar fi trebui să fie echivalente1, modificările
     ulterioare ale Directivei 2003/87/CE nu au mai reiterat acest nivel de așteptare 2, iar domeniul
     acoperit de EU ETS se limitează, până la sfârșitul anului 2023, la zborurile intra-SEE, cu
     excepția cazului în care este în vigoare un acord de creare a unei legături3.
     Directiva 2003/87/CE se aplică indiferent de naționalitatea operatorului aerian și se referă, în
     principiu, la zborurile care pleacă de pe un aerodrom situat pe teritoriul unui stat membru sau
     care sosesc pe un astfel de aerodrom. Tratamentul egal al operatorilor de aeronave pe rute este
     esențial pentru evitarea denaturării concurenței. La cea de a 21-a Conferință a părților la
     Convenția-cadru a Națiunilor Unite asupra schimbărilor climatice, care s-a desfășurat în
     decembrie 2015, s-a ajuns la un acord între Uniunea Europeană și Elveția pentru crearea unei
     legături între sistemele lor de comercializare a certificatelor de emisii de gaze cu efect de seră,
     care a fost semnat la 23 noiembrie 20174. Acordul de creare a unei legături menține
     tratamentul egal al operatorilor de aeronave pe rute; UE reglementează zborurile având ca
     destinație Elveția, iar Elveția este responsabilă pentru zborurile dinspre Elveția către SEE5.
     Conform acordului de creare a unei legături, prezenta decizie exclude din EU ETS zborurile
     care pleacă de pe aerodromurile din Elveția având ca destinație aerodromuri din SEE. Aceasta
     se aplică de la data intrării în vigoare a acordului de creare a unei legături.
     În ceea ce privește efectele asupra mediului, se consideră inițial că emisiile suplimentare de
     dioxid de carbon (CO2) generate de sectorul aviației, pentru care se stabilește un preț al
     carbonului prin crearea unei legături între EU ETS și ETS-ul Elveției, se ridică la aproximativ
     3,2 milioane tone, repartizate egal între zborurile care sosesc și cele care pleacă. În ceea ce
     privește cele 1,6 milioane tone de CO2 generate de zborurile dinspre SEE către aerodromuri
     din Elveția, nivelul alocării cu titlu gratuit în 2020 va fi de aproximativ 550 000, această
     valoare urmând să scadă cu 2,2 % pe an începând din 2021. Vor fi organizate licitații
     suplimentare pentru 100 000 de certificate. Prin urmare, în ceea ce privește zborurile dinspre
     SEE către aerodromuri din Elveția, se preconizează că 950 000 tone de emisii suplimentare

     1
            Termenul „echivalent” nu figurează în textul operativ al Directivei 2003/87/CE, dar figurează în
            considerentul 17 din Directiva 2008/101/CE.
     2
            A se vedea, de exemplu, considerentul 6 din Regulamentul (UE) nr. 421/2014 al
            Parlamentului European și al Consiliului din 16 aprilie 2014.
     3
            Regulamentul (UE) 2017/2392 al Parlamentului European și al Consiliului din 13 decembrie 2017 de
            modificare a Directivei 2003/87/CE în vederea menținerii actualelor limitări ale domeniului de aplicare
            pentru activitățile de aviație și în vederea pregătirii punerii în aplicare a unei măsuri globale bazate pe
            piață începând din 2021, JO L 350, 29.12.2017, p. 7.
     4
            Acordul dintre Uniunea Europeană și Confederația Elvețiană pentru crearea unei legături între
            respectivele lor scheme de comercializare a certificatelor de emisii de gaze cu efect de seră, JO L 322,
            7.12.2017, p. 3.
     5
            Această abordare a fost apreciată ca fiind o modalitate practică de a rezolva problema responsabilităților
            și a capabilităților comune, dar diferențiate, care a reprezentat o provocare de lungă durată în contextul
            CCONUSC. A se vedea, de exemplu, http://papers.ssrn.com/sol3/papers.cfm?abstract_id=1952554.

RO                                                          1                                                             RO
 ---pagebreak---      vor fi compensate de celelalte sectoare acoperite de sistemul de comercializare a certificatelor
     de emisii6.
     A doua etapă în operaționalizarea acestei legături presupune ca alocările cu titlu gratuit și
     nivelurile corespunzătoare de certificate licitate să fie ajustate conform domeniului acoperit de
     EU ETS în temeiul Regulamentului (UE) 2017/23927. Decizia 2011/638/UE a Comisiei8
     privind indicatorii pentru alocarea cu titlu gratuit către operatorii de aeronave a prevăzut în
     mod explicit modificări ale alocărilor în cazul actelor adoptate în temeiul articolului 25a din
     Directiva 2003/87/CE.
     A treia etapă, prevăzută în partea B din anexa I la acordul de creare a unei legături, constă în
     stabilirea unei forme de „ghișeu unic” pentru operatorii de aeronave. Fără a modifica
     responsabilitățile juridice din cele două sisteme, aceasta înseamnă că, în practică, operatorii de
     aeronave care au legături mai strânse cu Elveția ar trebui să fie administrați de Elveția în ceea
     ce privește emisiile lor în ambele sisteme. Operatorii de aeronave care au legături mai strânse
     cu țările SEE vor continua să fie reglementați numai de statul membru de administrare. Prin
     urmare, aceștia vor raporta, de asemenea, emisiile provenite din activitățile acoperite de
     ambele sisteme și vor restitui certificatele corespunzătoare. Conform acordului de creare a
     unei legături, fiecare parte este responsabilă pentru asigurarea aplicării sistemului său de
     comercializare a certificatelor de emisii și a acoperirii geografice a acestuia (secțiunile
     „Asigurarea respectării dispozițiilor juridice” și „Atribuirea sarcinii de administrare a
     operatorilor de aeronave” din anexa I partea B).
     Anexa I la Directiva EU ETS este modificată cu scopul de a schimba domeniul de aplicare al
     acesteia în ceea ce privește zborurile care sosesc din Elveția. Este prevăzut un „ghișeu unic”
     pentru facilitarea administrării operatorilor de aeronave care au legături mai strânse cu Elveția
     și invers. În situația în care ar fi necesare proceduri de asigurare a aplicării, Elveția ar acționa
     prima în cazul operatorilor de aeronave pe care îi administrează, iar statul de administrare din
     UE ar acționa primul în toate celelalte cazuri. Părțile vor face schimb de informații pentru a
     asigura o aplicare în practică eficace și fără probleme. Operatorii de aeronave administrați de
     Elveția sunt indicați în Regulamentul (CE) nr. 748/2009 privind lista operatorilor de aeronave
     care au efectuat o activitate de aviație menționată în anexa I la Directiva 2003/87/CE la
     1 ianuarie 2006 sau ulterior, specificând statul membru de administrare pentru fiecare
     operator de aeronave.
     A patra etapă în facilitarea procesului de creare a unei legături se referă la alocarea de
     certificate cu titlu gratuit. Dacă acordul de creare a unei legături ar fi suspendat sau denunțat,
     fiecare operator de aeronave ar fi responsabil pentru respectarea în mod individual a
     obligațiilor prevăzute de sistemele de comercializare a certificatelor de emisii, prin utilizarea
     atât a certificatelor de emisii alocate, cât și a certificatelor de pe piață. Prin urmare, este
     oportun ca UE să fie responsabilă pentru transferul certificatelor alocate cu titlu gratuit către
     operatorii de aeronave administrați de Elveția pentru activitățile lor de zbor desfășurate în
     interiorul SEE și pentru zborurile care pleacă din SEE către Elveția. În același timp cu
     transferul către operatorii de aeronave al certificatelor gratuite pentru alte zboruri care pleacă
     din SEE, ar trebui să se transfere și certificate alocate cu titlu gratuit pentru zborurile dinspre
     SEE către Elveția. Corolarul este că Elveția ar fi responsabilă pentru trimiterea către
     operatorii de aeronave administrați de UE a unor cantități de certificate pentru activitățile lor
     de zbor acoperite de ETS-ul Elveției, care vor reflecta acoperirea EU ETS.
     6
            În ceea ce privește anul 2020, 1,5 % din aceste emisii pot fi acoperite prin credite ale Mecanismului de
            dezvoltare curată al CCONUSC.
     7
            A se vedea articolul 28a din Directiva 2003/87/CE, astfel cum a fost modificat prin Regulamentul (UE)
            2017/2392.
     8
            Decizia 2011/638/UE a Comisiei din 26 septembrie 2011.

RO                                                        2                                                            RO
 ---pagebreak---      Această a patra etapă este pusă în aplicare prin Regulamentul (UE) nr. 389/2013 al Comisiei9,
     „Regulamentul privind registrul”, ale cărui articole relevante prevăd următoarele:
                                                „Articolul 71
                              Punerea în aplicare a înțelegerilor de legătură
     Administratorul central poate crea conturi și procese și se poate angaja în tranzacții și în alte
     operațiuni la momentele potrivite pentru a pune în aplicare acordurile și înțelegerile încheiate
     în temeiul articolelor 25 și 25a din Directiva 2003/87/CE.”
     Regulamentul (UE) nr. 389/2013 al Comisiei prevede, la articolul 56, transferul de certificate
     către/din Elveția, utilizând registrul Uniunii:
                                                „Articolul 56
                          Alocarea cu titlu gratuit a certificatelor pentru aviație
     4.      În cazul în care un acord în temeiul articolului 25 din Directiva 2003/87/CE este în
     vigoare și prevede transferarea certificatelor pentru aviație în conturile de depozit pentru
     operatorii de aeronave din registrul unui alt sistem de comercializare a certificatelor de emisii
     de gaze cu efect de seră, administratorul central, în colaborare cu administratorul celuilalt
     registru, se asigură că registrul Uniunii transferă acele certificate pentru aviație din contul UE
     de alocare pentru aviație în conturile corespunzătoare din celălalt registru.
     5.      În cazul în care un acord în temeiul articolului 25 din Directiva 2003/87/CE este în
     vigoare și prevede transferarea certificatelor pentru aviație corespunzătoare unui alt sistem de
     comercializare a certificatelor de emisii de gaze cu efect de seră în conturile de depozit pentru
     operatorii de aeronave din registrul Uniunii, administratorul central, în colaborare cu
     administratorul celuilalt registru, se asigură că registrul Uniunii transferă acele certificate
     pentru aviație din conturile corespunzătoare ale celuilalt registru în conturile de depozit pentru
     operatorii de aeronave din registrul Uniunii, sub rezerva aprobării de către autoritatea
     competentă responsabilă cu administrarea celuilalt sistem de comercializare a certificatelor de
     emisii de gaze cu efect de seră.”

     Deși prezenta decizie delegată exclude din EU ETS începând din 2020 toate zborurile care
     sosesc de pe aerodromuri situate în Elveția, aceasta nu înseamnă că astfel de zboruri nu vor fi
     reglementate în urma modificărilor aduse EU ETS în vederea punerii în aplicare a CORSIA,
     schema OACI concepută la nivel mondial ca măsură bazată pe piață. În temeiul
     articolului 28b din Directiva EU ETS, un raport va fi prezentat Parlamentului European și
     Consiliului. În acest raport vor fi examinate zborurile dintre Uniunea Europeană și țările ale
     căror sisteme de comercializare a certificatelor de emisii au legături cu EU ETS.

     2.       CONSULTĂRI PREALABILE ADOPTĂRII ACTULUI
     La 22 noiembrie 2019 a avut loc o reuniune în cadrul Grupului de experți în domeniul
     schimbărilor climatice, la care au participat reprezentanți ai statelor membre. De asemenea,
     timp de patru săptămâni, între 2 martie și 30 martie 2020, pe Portalul pentru o mai bună
     legiferare au fost colectate observații privind textul deciziei delegate. După adoptare, decizia
     delegată va fi supusă controlului Parlamentului European și Consiliului pentru o perioadă de
     două luni.

     9
             Regulamentul (UE) nr. 389/2013 al Comisiei din 2 mai 2013 de creare a registrului Uniunii în
     conformitate cu Directiva 2003/87/CE a Parlamentului European și a Consiliului.

RO                                                    3                                                     RO
 ---pagebreak---      3.      ELEMENTELE JURIDICE ALE ACTULUI DELEGAT
     Decizia este considerată a fi instrumentul adecvat, iar decizia delegată adoptată în temeiul
     articolului 25a prevede următoarele:
     Articolul 1
     Acest articol modifică anexa I la Directiva EU ETS, cu scopul de a scuti operatorii de
     aeronave de obligația de a restitui certificate pentru zborurile dinspre aerodromuri din Elveția
     către aerodromuri din SEE. În conformitate cu Regulamentul (UE) 2017/2392, nu se emit
     certificate pentru aceste zboruri care sosesc.
     Articolul menține stabilitatea acoperirii de către EU ETS a operatorilor de aeronave, prin
     clarificarea faptului că dispozițiile care conțin praguri de includere nu sunt afectate de
     excluderea din domeniul acoperit de EU ETS a zborurilor care sosesc din Elveția.

RO                                                  4                                                   RO
 ---pagebreak---                             DECIZIA DELEGATĂ (UE) …/… A COMISIEI

                                                    din 18.5.2020

     de modificare a Directivei 2003/87/CE a Parlamentului European și a Consiliului în ceea
       ce privește excluderea din sistemul UE de comercializare a certificatelor de emisii a
                                 zborurilor care sosesc din Elveția

                                            (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Directiva 2003/87/CE a Parlamentului European și a Consiliului din
     13 octombrie 2003 de stabilire a unui sistem de comercializare a cotelor de emisie de gaze cu
     efect de seră în cadrul Uniunii și de modificare a Directivei 96/61/CE a Consiliului10, în
     special articolul 25a alineatul (1),
     întrucât:
     (1)    Articolul 25a din Directiva 2003/87/CE împuternicește Comisia să adopte dispoziții
            pentru a exclude din sistemul UE de comercializare a certificatelor de emisii (EU ETS)
            zborurile care sosesc dintr-o țară terță. Aceste dispoziții ar trebui să prevadă o
            interacțiune optimă între EU ETS și măsurile adoptate de țara terță pentru a reduce
            impactul aviației asupra schimbărilor climatice.
     (2)    Acordul dintre Uniunea Europeană și Confederația Elvețiană pentru crearea unei
            legături între respectivele lor scheme de comercializare a certificatelor de emisii de
            gaze cu efect de seră11 („acordul”) a fost semnat la 23 noiembrie 2017 și a intrat în
            vigoare la 1 ianuarie 2020. Acordul prevede că zborurile dinspre aerodromuri situate
            pe teritoriul Elveției către aerodromuri situate în Spațiul Economic European (SEE)
            trebuie excluse din EU ETS.
     (3)    Prin urmare, Directiva 2003/87/CE ar trebui modificată pentru a exclude din EU ETS
            zborurile dinspre aerodromuri situate în Elveția către aerodromuri situate în SEE.
            Pentru a menține stabilitatea acoperirii operatorilor, această excludere nu ar trebui să
            afecteze dispozițiile care exclud din EU ETS anumite activități de aviație pe baza unor
            praguri specificate privind numărul de zboruri sau emisiile per operator.
     (4)    Prin urmare, Directiva 2003/87/CE ar trebui modificată în consecință.
     (5)    Întrucât acordul a intrat în vigoare la 1 ianuarie 2020, prezenta decizie ar trebui să se
            aplice de la aceeași dată,

     10
             JO L 275, 25.10.2003, p. 32.
     11
             JO L 322, 7.12.2017, p. 3.

RO                                                        5                                             RO
 ---pagebreak---      ADOPTĂ PREZENTA DECIZIE:

                                                 Articolul 1
     Al doilea paragraf de la rubrica „Aviație” din coloana „Activități” a tabelului din anexa I la
     Directiva 2003/87/CE se modifică după cum urmează:
     (1)      al doilea paragraf de la litera (j) se înlocuiește cu următorul text:
              „Zborurile menționate la litera (l) sau cele efectuate exclusiv pentru transportul, în
              misiune oficială, al unui monarh în exercițiu și al rudelor sale apropiate, al șefilor de
              stat, al șefilor de guvern și al miniștrilor unui stat membru nu pot fi excluse în
              temeiul prezentei litere;”
     (2)      litera (k) se înlocuiește cu următorul text:
              „(k) începând de la 1 ianuarie 2013 și până la 31 decembrie 2030, zborurile care, cu
              excepția prezentei litere, s-ar încadra în această activitate și sunt efectuate de un
              operator de aeronave necomercial care efectuează zboruri cu emisii anuale totale mai
              mici de 1 000 tone pe an [inclusiv emisiile generate de zborurile menționate la
              litera (l)];”;
     (3)      se adaugă următoarea literă (l):
              „(l) zborurile dinspre aerodromuri situate în Elveția către aerodromuri situate în
              SEE.”.

                                                 Articolul 2
     Prezenta decizie intră în vigoare în ziua următoare datei publicării în Jurnalul Oficial al
     Uniunii Europene.
     Se aplică de la 1 ianuarie 2020.
     Adoptată la Bruxelles, 18.5.2020

                                                    Pentru Comisie,
                                                    Președinta
                                                    Ursula VON DER LEYEN

RO                                                    6                                                   RO